กฎ กกฎ ก.จ.ฉบับที่ ๖ (พ.ศ. ๒๕๑๕)ออกตามความในพระราชบัญญัติระเบียบบริหารราชการส่วนจังหวัด พ.ศ. ๒๔๙๘ว่าด้วยการบรรจุผู้ได้รับปริญญาหรือประกาศนียบัตรวิชาชีพ อาศัยอำนาจตามความในมาตรา ๓๐ ทวิแห่งพระราชบัญญัติระเบียบบริหารราชการ พ.ศ. ๒๔๙๘ ซึ่งแก้ไขเพิ่มเติมโดยมาตรา ๔แห่งพระราชบัญญัติระเบียบบริหารราชการส่วนจังหวัด (ฉบับที่ ๕) พ.ศ. ๒๕๐๙ และมาตรา๕๓ แห่งพระราชบัญญัติระเบียบบริหารราชการพลเรือน พ.ศ. ๒๔๙๗ โดยอนุโลม ก.จ. ออกกฎก.จ. ไว้ ดังต่อไปนี้ข้อ ๑ กฎ ก.จ.นี้ให้ใช้บังคับแก่องค์การบริหารส่วนจังหวัดข้อ ๒[๑] ให้ใช้กฎ ก.จ. นี้ตั้งแต่วันที่ประกาศในราชกิจจานุเบกษาเป็นต้นไปข้อ ๓ปริญญาหรือประกาศนียบัตรวิชาชีพใด จะเป็นปริญญาหรือประกาศนียบัตรวิชาชีพใดตามกฎก.จ. นี้หรือไม่ ให้เป็นไปตามที่ ก.จ. จะได้รับรองข้อ ๔ส่วนราชการใดจะใช้ผู้ได้รับปริญญาหรือประกาศนียบัตรวิชาชีพใด ชั้นใดบรรจุในตำแหน่งใด ให้เป็นไปตามที่ ก.จ. จะได้อนุมัติข้อ ๕การบรรจุผู้ได้รับปริญญาหรือประกาศนียบัตรวิชาชีพในประเทศเข้าเป็นข้าราชการส่วนจังหวัดสามัญโดยจะให้ได้รับเงินเดือนในชั้น อันดับ และขั้นใด ให้เป็นไปตามหลักเกณฑ์ดังต่อไปนี้(๑) ผู้ได้รับอนุปริญญาหรือประกาศนียบัตรวิชาชีพเทียบได้ไม่ต่ำกว่าอนุปริญญาซึ่งมีหลักสูตรกำหนดเวลาศึกษาไม่น้อยกว่าสามปี จะบรรจุได้ไม่สูงกว่าข้าราชการส่วนจังหวัดสามัญชั้นตรี อันดับ ๑ ขั้น ๑,๐๐๐ บาท(๒)ผู้ได้รับปริญญาตรีหรือประกาศนียบัตรวิชาชีพเทียบได้ไม่ต่ำกว่าปริญญาตรีซึ่งมีหลักสูตรกำหนดเวลาศึกษาไม่น้อยกว่าสี่ปีจะบรรจุได้ไม่สูงกว่าข้าราชการส่วนจังหวัดสามัญ ชั้นตรี อันดับ ๒ ขั้น ๑,๒๕๐ บาท(๓) ผู้ได้รับปริญญาตรีทางสถาปัตยกรรมศาสตร์ทางวิทยาศาสตร์สาขาเภสัชศาสตร์ หรือทางศิลป สาขาจิตรกรรม สาขาประติมากรรม และสาขาภาพพิมพ์ ซึ่งมีหลักสูตรกำหนดเวลาศึกษาไม่น้อยกว่าห้าปีจะบรรจุได้ไม่สูงกว่าข้าราชการส่วนจังหวัดสามัญ ชั้นตรี อันดับ ๒ ขั้น ๑,๓๐๐ บาท(๔) (ก) ผู้ได้รับปริญญาตรีทางแพทยศาสตร์ ทันตแพทยศาสตร์หรือสัตวแพทยศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปี จะบรรจุได้ไม่สูงกว่าข้าราชการส่วนจังหวัดสามัญชั้นโท อันดับ ๒ ขั้น ๑,๘๐๐ บาท(ข) ผู้ได้รับปริญญาตรีทางแพทยศาสตร์ดังกล่าวใน (ก)ซึ่งได้ฝึกหัดงานในวิชาชีพตามข้อบังคับของมหาวิทยาลัยเป็นผลดีมาแล้วไม่น้อยกว่าหนึ่งปีจะบรรจุได้ไม่สูงกว่าข้าราชการส่วนจังหวัดสามัญ ชั้นโท อันดับ ๒ ขั้น ๑,๙๐๐ บาท(๕)ผู้ได้รับปริญญาโทซึ่งมีหลักสูตรกำหนดเวลาศึกษาต่อจากปริญญาตรีไม่น้อยกว่าสองปีและรวมทั้งปริญญาตรีไม่น้อยกว่าหกปีจะบรรจุได้ไม่สูงกว่าข้าราชการส่วนจังหวัดสามัญ ชั้นโท อันดับ ๒ ขั้น ๑,๘๐๐ บาท(๖) ผู้ได้รับปริญญาโททางสถาปัตยกรรมศาสตร์หรือทางวิทยาศาสตร์สาขาเภสัชศาสตร์ ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าเจ็ดปีจะบรรจุได้ไม่สูงกว่าข้าราชการส่วนจังหวัดสามัญ ชั้นโท อันดับ ๒ ขั้น ๑,๙๐๐ บาท(๗) ผู้ได้รับปริญญาเอกจะบรรจุได้ไม่สูงกว่าข้าราชการส่วนจังหวัดสามัญ ชั้นโท อันดับ ๓ ขั้น ๒,๔๕๐ บาทข้อ ๖การบรรจุผู้ได้รับปริญญาหรือประกาศนียบัตรวิชาชีพในประเทศนอกจากที่กล่าวในข้อ๕ หรือการบรรจุผู้ได้รับปริญญาหรือประกาศนียบัตรวิชาชีพจากต่างประเทศ เข้าเป็นข้าราชการส่วนจังหวัดสามัญโดยจะให้ได้รับเงินเดือนในชั้นอันดับ และขั้นใด ให้เป็นไปตามที่ ก.จ.จะได้อนุมัติเป็นราย ๆ ไป ทั้งนี้ให้วางหลักเกณฑ์ไว้เป็นบรรทัดฐานในการกำหนดโดยใช้หลักเกณฑ์ตามข้อ ๕ประกอบการพิจารณาด้วยข้อ ๗การบรรจุผู้ได้รับปริญญาหรือประกาศนียบัตรวิชาชีพเข้าเป็นข้าราชการส่วนจังหวัดสามัญให้บรรจุจากผู้สอบคัดเลือกได้ เว้นแต่ผู้ได้รับปริญญาหรือประกาศนียบัตรวิชาชีพซึ่งเป็นผู้ได้รับทุนรัฐบาลหรือองค์การบริหารส่วนจังหวัดหรือองค์การบริหารส่วนจังหวัดคัดเลือกให้ศึกษาวิชาตามความต้องการขององค์การบริหารส่วนจังหวัดใดจะคัดเลือกบรรจุเข้ารับราชการในองค์การบริหารส่วนจังหวัดนั้นก็ได้ สำหรับผู้ซึ่งเป็นข้าราชการส่วนจังหวัดสามัญอยู่แล้วและได้รับอนุญาตให้ลาไปศึกษาวิชาตามความต้องการขององค์การบริหารส่วนจังหวัด หรือผู้ซึ่งได้รับการปรับอัตราเงินเดือนที่ครองอยู่ให้สูงขึ้นตามคุณวุฒิจะคัดเลือกบรรจุเข้ารับราชการในตำแหน่งที่ใช้วิชาชีพนั้นได้ต้องได้รับอนุมัติจากก.จ. ก่อนเป็นราย ๆ ไปในกรณีที่องค์การบริหารส่วนจังหวัดประกาศรับสมัครผู้ได้รับปริญญาหรือประกาศนียบัตรวิชาชีพเพื่อสอบคัดเลือกบรรจุเข้ารับราชการเป็นข้าราชการส่วนจังหวัดในตำแหน่งเป็นผู้สอนประจำในสถานศึกษาขององค์การบริหารส่วนจังหวัดนั้นแล้วถ้ามีผู้สมัครเข้าสอบคัดเลือกไม่เกินอัตราที่ว่างอยู่ในขณะนั้นจะคัดเลือกบรรจุเข้ารับราชการในองค์การบริหารส่วนจังหวัดในอัตราที่ว่างนั้นก็ได้ข้อ ๘การสอบคัดเลือกให้เป็นไปตามหลักสูตรและวิธีการที่ ก.จ. กำหนด และให้ผู้ว่าราชการจังหวัดในฐานะรัฐมนตรีเจ้าสังกัดปลัดกระทรวง หรืออธิบดีผู้บังคับบัญชา แล้วแต่กรณีตั้งกรรมการอย่างน้อยสามคนเป็นผู้ดำเนินการในการนี้จะตั้งตนเองเป็นกรรมการด้วยก็ได้ในระหว่างที่ ก.จ.ยังมิได้กำหนดหลักสูตรและวิธีการสอบคัดเลือก ให้นำหลักสูตรและวิธีการสอบคัดเลือกตามกฎก.พ. ฉบับที่ ๖๒๒ (พ.ศ. ๒๕๑๓) มาใช้โดยอนุโลมไปพลางก่อนเมื่อได้สอบคัดเลือกเสร็จแล้วให้คณะกรรมการรายงานผลต่อผู้ว่าราชการจังหวัดในฐานะรัฐมนตรีเจ้าสังกัดปลัดกระทรวงหรืออธิบดีผู้บังคับบัญชา แล้วแต่กรณี เพื่อพิจารณาสั่งบรรจุข้อ ๙การคัดเลือกให้ผู้ว่าราชการจังหวัดในฐานะรัฐมนตรีเจ้าสังกัด ปลัดกระทรวงหรืออธิบดีผู้บังคับบัญชาแล้วแต่กรณี เป็นผู้พิจารณาคัดเลือกเพื่อสั่งบรรจุ โดยตั้งคณะกรรมการขึ้นอย่างน้อยสามคนเพื่อพิจารณาถึงคุณวุฒิ ความรู้ ความสามารถและความประพฤติให้ไว้ ณ วันที่ ๓ สิงหาคม พ.ศ. ๒๕๑๕พ่วง สุวรรณรัฐปลัดกระทรวงมหาดไทย ผู้ใช้อำนาจของรัฐมนตรีว่าการกระทรวงมหาดไทยประธาน ก.จ.[๑]ราชกิจจานุเบกษา เล่ม๘๙/ตอนที่ ๑๒๓/ฉบับพิเศษ หน้า ๑๑/๑๑ สิงหาคม ๒๕๑๕